Orsøkin til glycogen storage disease type III (eisini kend sum GSDIII ella Cori disease) er, at kyknurnar fyllast við kompleksum sukur-mýlum, kallað glykogen. Mýlini eiga at verða umsett og brúkt, men hjá sjúkum hópast upp, og tað ávirkar vanliga virkið í einstøkum gøgnum og vevnaði, serstakliga livur og vøddar eru rakt. Arvagongdin fyri AGL er víkjandi. (Støðan hjá teimum báðum børnunum í miðjuni í tekningini niðanfyri) Sjúk: Hesi hava tvey sjúkuberandi eintøk av íleguni, eitt á hvørjum arvastrongi. (Støðan hjá barninum ytst til høgru í tekningini niðanfyri) Sum tað sæst á myndini, so eru sannlíkindini hjá einum pari, har bæði foreldrini eru berarar, at 1/4 (25%) av børnunum verða” ikki berarar”; 2/4 (50%) verða berarar; og 1/4 (25%) verða dupult berarar og altso sjúk. Hvørji eru tekinini við GSDIII? Sjúkutekin byrja longu tíðliga í barnaárum: lágt blóðsukur, óvanliga nógv feitt í blóðinum og hækkan av livurenzymummongd í blóði. Seinni førir hetta til støddarøkta livur. Støddin á livrini endar ofta aftur á normalum støði í ungdómsárunum, men nakrir sjúklingar kunnu útvikla áhaldandi livrasjúkur og livraviknan/-svikt seinni í lívinum. Fólk við GSDIII hava oftan seinkað vakstrarlag, grundað livratrupulleikarnar, og kunnu tískil vísa seg lágvaksin. Sjúklingar kunnu eisini fáa veikar vøddar seinni í lívinum–hetta bæði í hjartavøddunum og teimum vøddum, sum stýra limunum, men tað er sera ymiskt frá sjúklingi til sjúkling. Fyrstu tekinini um sjúku eru ofta linir vøddar (hypotonia) og veikir vøddar (myopati) í barndóminum. Vøddaveikleikin (myopati) kann versna til ógvusligan veikleika tíðliga í vaksnamannaaldrinum ella á miðjum árum. Einstakir sjúklingar kunnu fáa veikar hjartavøddar (cardiomyopati), men vanliga førir sjúkan ikki til hjartabrek. Onnur hava als ongi tekin árin á hjartavøddarnar. Kann sjúkan lekjast? Sjúkan kan ikki lekjast, men fyri sjúklingar við GSDIIIA kann støðan betrast munandi, um teir ikki skulu stríðast við hypoglykæmi; tað gerst við at eta fleiri ferðir um dagin–nógvar smáar máltíðir. Hesin matur skal verða nørdur við seint-upptakandi kolvetni. Um sjúkan verður staðfest tíðliga, er váðin fyri hjartasvik í barnaárum munandi minni. Í summum førum kann livratransplantation gerast neyðug. Tað er einans galdandi fyri sjúklingar við ringari skropnilivur, svíkjandi livur og/ella livrakrabba. Livratransplanatión kan økja um vøddalinheit og hjartavøddaveikleika.